CELEX: 62018CA0203
Language: da
Date: 2019-11-21 00:00:00
Title: Forenede sager C-203/18 og C-374/18: Domstolens dom (Tredje Afdeling) af 21. november 2019 – Deutsche Post AG og Klaus Leymann mod Land Nordrhein-Westfalen (sag C-203/18) og UPS Deutschland Inc. & Co. OHG, DPD Dynamic Parcel Distribution GmbH & Co. KG og Bundesverband Paket & Expresslogistik e.V. mod Deutsche Post AG (sag C-374/18) (anmodning om præjudiciel afgørelse fra Oberverwaltungsgericht für das Land Nordrhein-Westfalen og Landgericht Köln – Tyskland) (Præjudiciel forelæggelse – forordning (EF) nr. 561/2006 – vejtransport – sociale bestemmelser – køretøjer, der anvendes til omdeling af forsendelser som led i postbefordringspligten – undtagelser – køretøjer, der anvendes delvist til en sådan omdeling – direktiv 97/67/EF – artikel 3, stk. 1 – »befordringspligt« – begreb)

27.1.2020   
            
            
               DA
            
            
               Den Europæiske Unions Tidende
            
            
               C 27/4
            
         
      Domstolens dom (Tredje Afdeling) af 21. november 2019 – Deutsche Post AG og Klaus Leymann mod Land Nordrhein-Westfalen (sag C-203/18) og UPS Deutschland Inc. & Co. OHG, DPD Dynamic Parcel Distribution GmbH & Co. KG og Bundesverband Paket & Expresslogistik e.V. mod Deutsche Post AG (sag C-374/18) (anmodning om præjudiciel afgørelse fra Oberverwaltungsgericht für das Land Nordrhein-Westfalen og Landgericht Köln – Tyskland)
      (Forenede sager C-203/18 og C-374/18) (1)
      
      (Præjudiciel forelæggelse - forordning (EF) nr. 561/2006 - vejtransport - sociale bestemmelser - køretøjer, der anvendes til omdeling af forsendelser som led i postbefordringspligten - undtagelser - køretøjer, der anvendes delvist til en sådan omdeling - direktiv 97/67/EF - artikel 3, stk. 1 - »befordringspligt« - begreb)
      (2020/C 27/04)
      Processprog: tysk
      
         De forelæggende retter
      
      Oberverwaltungsgericht für das Land Nordrhein-Westfalen og Landgericht Köln
      
         Parter i hovedsagen
      
      
         Sagsøgere: Deutsche Post AG, Klaus Leymann (sag C-203/18) og UPS Deutschland Inc. & Co. OHG, DPD Dynamic Parcel Distribution GmbH & Co. KG og Bundesverband Paket & Expresslogistik e.V. (sag C-374/18)
      
         Sagsøgte: Land Nordrhein-Westfalen (sag C-203/18) og Deutsche Post AG (sag C-374/18)
      
         Konklusion
      
      
                  1)
               
               
                  En bestemmelse i national ret som den i hovedsagen omhandlede, der ordret gengiver bestemmelserne i artikel 13, stk. 1, litra d), i Europa-Parlamentets og Rådets forordning (EF) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85, som ændret ved Europa-Parlamentets og Rådets forordning (EU) nr. 165/2014 af 4. februar 2014, for så vidt som den finder anvendelse på køretøjer med en største tilladt totalvægt på over 2,8 t og ikke over 3,5 t, og som derfor ikke falder ind under anvendelsesområdet for forordning nr. 561/2006, som ændret ved forordning nr. 165/2014, skal udelukkende fortolkes på grundlag af EU-retten, som fortolket af Domstolen, når disse bestemmelser på direkte og ubetinget vis er blevet gjort anvendelige på sådanne køretøjer af national ret.
               
            
                  2)
               
               
                  Artikel 13, stk. 1, litra d), i forordning nr. 561/2006, som ændret ved forordning nr. 165/2014, skal fortolkes således, at den undtagelse, den fastsætter, kun omfatter køretøjer eller en kombination af køretøjer, der i forbindelse med en bestemt transport udelukkende anvendes til at omdele forsendelser, som kan henføres til postbefordringspligten.
               
            
                  3)
               
               
                  Artikel 3, stk. 1, i Europa-Parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet, som ændret ved Europa-Parlamentets og Rådets direktiv 2008/6/EF af 2. februar 2008 skal fortolkes således, at den omstændighed, at tillægsydelser, såsom indsamling med eller uden tidsinterval, visuel alderskontrol, efterkrav, modtager betaler forsendelsen op til 31,5 kg, eftersendelsesservice, forholdsordre, mulighed for at ønske dag og tidspunkt, leveres i tilknytning til en forsendelse, er til hinder for, at denne forsendelse kan anses for en forsendelse, der omdeles som led i »befordringspligten« i henhold til denne bestemmelse, og følgelig for en forsendelse, der omdeles »som led i befordringspligten« med henblik på anvendelse af undtagelsen i artikel 13, stk. 1, litra d), i forordning nr. 561/2006, som ændret ved forordning nr. 165/2014.
               
            
         (1)  EUT C 231 af 2.7.2018.
      
         EUT C 328 af 17.9.2018.